Document ID: 32004D0559

KOMISIJAS LĒMUMS
(2004. gada 21. jūnijs)
par struktūrfondu 2. mērķim atbilstošo teritoriju sarakstu Čehijas Republikā laika periodā no 2004. līdz 2006. gadam
(izziņots ar dokumenta numuru K(2004) 2134)
(Tikai teksts Čehu valodā ir autentisks)
(2004/559/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 21. jūnija Regulu (EK) Nr. 1260/1999, kurā noteikti vispārējie noteikumi attiecībā uz struktūrfondiem (1), un jo īpaši tās 4. panta 4. punktu,
apspriedusies ar Reģionu Attīstības un pārveides komiteju, Lauksaimniecības struktūru un lauku attīstības komiteju un Zivsaimniecības un akvakultūras struktūru komiteju,
tā kā:
(1)
Struktūrfondu 2. mērķis atbalsta struktūrproblēmu skarto rajonu ekonomisko un sociālo pārveidi.
(2)
Komisija un dalībvalstis vēlas nodrošināt, lai palīdzība tiktu patiešām koncentrēta uz problēmu visvairāk skartajiem reģioniem un tā būtu vispiemērotākajā ģeogrāfiskajā līmenī.
(3)
Atbilstošā iedzīvotāju kopskaita augšējā robeža ir 370 000 iedzīvotāji, kas noteikta saskaņā ar Regulas (EK) Nr. 1260/1999 4. panta 2. punktu, kurā Čehijas Republikai nosaka augšējo robežu 31 % apjomā no iedzīvotāju skaita NUTS II reģionos, uz kuriem neattiecas 1. mērķis.
(4)
Komisija, pamatojoties uz dalībvalstu priekšlikumiem un ciešā sadarbībā ar iesaistīto dalībvalsti, sastāda 2. mērķim atbilstošo teritoriju sarakstu, ievērojot nacionālās prioritātes,
IR PIEŅĒMUSI ŠO LĒMUMU.
1. pants
Teritorijas, kuras Čehijas Republikā atbilst struktūrfondu 2. mērķim laika periodā no 2004. gada 1. maija līdz 2006. gada 31. decembrim, ir uzskaitītas pievienotajā pielikumā.
2. pants
Šis Lēmums ir adresēts Čehijas Republikai.
Briselē, 2004. gada 21. jūnijā

Labels: 19
5
0
9
18
15